b"\n_START_ARTICLE_\nEhud Barak\n_START_SECTION_\nTeenistus eri\xc3\xbcksuses ja erioperatsioonid\n_START_PARAGRAPH_\nTeenistuse ajal eliit\xc3\xbcksuses Sayeret Matkal juhtis Barak paljusid \xc3\xb5nnestunud operatsioone. Operatsioon Isotoop oli Sabena 572. lennu pantvangistatud reisijate vabastamine 1972. aastal. Operatsioon Nooruse allikas 1973. aastal Beirutis l\xc3\xb5ppes 7 inimese tapmisega, kellest 3 olid Palestiina Vabastusorganisatsiooni juhid ja ainult 1 tsiviilisik (operatsiooni k\xc3\xa4igus avastati Barak naiseriideid kandmas). Operatsioon Entebbe toimus 1976. aastal ning ka selle k\xc3\xa4igus vabastati terroristide h\xc3\xb5ivatud lennukist pantvangid Ugandas Entebbe lennuv\xc3\xa4ljal ja tapeti k\xc3\xb5ik terroristid. Oletatavasti kavandas Barak ka Palestiina Vabastusorganisatsiooni liidri Ab\xc5\xab Jih\xc4\x81di m\xc3\xb5rva Tunises 16. aprillil 1988._NEWLINE_Barak on ekspert Iisraeli s\xc3\xb5jav\xc3\xa4e v\xc3\xb5itluskunstis krav maga._NEWLINE_1968 l\xc3\xb5petas Barak Jeruusalemmas Heebrea \xc3\xbclikooli f\xc3\xbc\xc3\xbcsika- ja matemaatikabakalaureuse kraadiga. 1978 kaitses ta magistrikraadi majandus\xc3\xb6konoomika alal Stanfordi \xc3\xbclikoolis.\n_START_SECTION_\nIsiklikku\n_START_PARAGRAPH_\nS\xc3\xb5jav\xc3\xa4es tutvus Ehud oma tulevase abikaasa Navaga. Neil on 3 t\xc3\xbctart. Abielu lahutati augustis 2003. 30. juulil 2007 abiellus ta Nili Pri'eliga."